Ποινές φυλάκισης 5 και 6 μηνών επέβαλε το Αυτόφωρο Πλημμελειοδικείο στους δύο κατηγορούμενους που έριξαν μπογιές στα γραφεία του Συνδέσμου Ελλήνων Βιομηχάνων στο Σύνταγμα στις 21 Ιουλίου που οργάνωσε η ομάδα Ρουβίκωνας.

Οι δύο κατηγορούμενοι κρίθηκαν ένοχοι για φθορά ξένης ιδιοκτησίας με αντίστοιχη καταδικαστική εισαγγελική πρόταση.

Η οργάνωση λίγες ώρες μετά την επίθεση στον ΣΕΒ, είχε αναρτήσει κείμενο στο οποίο ανέφερε πως αφορμή για την ενέργεια των μελών της ήταν δηλώσεις του προέδρου του Συνδέσμου σχετικά με τον κατώτατο μισθό, ζητώντας την κατάργηση της νομικής κατοχύρωσής του.

Πηγή: ΑΠΕ - ΜΠΕ